Интегративна настава

**Српски језик – “Три прасета”, драматизација бајке.**

Циљ је да се развију способности слушања, разумевања, доживљавања и учествовања у причи и вођеној игри маште, карактеристике ликова, схватање вредности рада, неговање лигичког изражавања; богаћење активног речника ученика; развијање графомоторике; развијање емпатије према ликовима приче као и формирање става према њиховим поступцима.

**Из математике – обрада броја 3**

Циљеви часа били су упознавање ученика са могућностима повезивања садржаја математике, српског језика, ликовне и музичке културе, интегрисање знања, оспособљавање ученика за активан рад и унапређивање ученичких компетенција.

Планирани садржаји су: увођење појма три, именовање трочланих скупова, начин настајања трочланих скупова, писање броја три, упоређивање бројева до три, сабирање и одузимање, предходник и следбеник, текстуални задаци.

Очекивани исходи: ученик ће бити у стању да именује трочлане скупове, знаће да пише број три.

Од међупредметних компетенција користила сам: компетенцију за учење, за сарадњу, комуникативну компетенцију, за одговорно учешће у демократском друштву, естетичку и дигиталну компетенцију.

Корелација: музичка култура, ликовна култура, српски језик, дигитални свет.

Активности наставника: води разговор, поставља питања, презентује, објашњава, даје упутства.

Активности ученика: посматрање, уочавање, именовање, писање, класификовање, записивање, рачунање, вајање.

Ученици су имали за домаћи задатак да више пута послушају бајку са Интернета ,,Три прасета“.

Час отпочињем слушајући музичку матрицу уз песму “Ко се боји вука још“.

Препричавамо причу. Ученици су направили гињол лутке. Сви учествују и глуме.

Уочавамо колико је прасета. Цртамо скуп са три прасета. Затим уочавамо три куће. Такође цртају у скупу.

Пишем број три на табли. Ученици у свесци.

Све ликове из бајке цртаају у скупу именују, упоређују бројеве 1, 2 и 3.

У дворишту испод јелки ставила сам три кутије које су представљале куће прасића. Један ученик игра вука. Његов задатак је био да пронађе одређену кућу и на тај начин су обнављали одреднице – горе, доле лево, десно.

“Кад ја дунем и ватру сунем, срушићу вам кућу“! Када вук дува и руши кућице, сви ученици снажно дувају и опонашају вука. Такође опонашају страх прасића, а игром улога дочаравају дијалоге прасића из приче. Тако су јачали дисајну мускулатуру.

Из ликовне културе смо вајали - три прасета и вука.